**Átány Községi Önkormányzat Képviselő-testületének**

**3/2015.(II.27.) önkormányzati rendelete**

**A szociális gondoskodás helyi szabályairól**

Átány Községi Önkormányzat Képviselő-testülete, a szociális igazgatásról és szociális ellátásokról szóló 1993. évi III. törvény 1. § (2) bekezdésében, 10. § (1) bekezdésében, 26. §-ában, 32. § (1) bekezdésének b) pontjában, 45. § (1) és (7) bekezdéseiben, 48. § (4) bekezdésében, 132. § (4) bekezdésében kapott felhatalmazás alapján,

az Alaptörvény 32. cikk (1) bekezdés a) pontja és a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8. pontjában meghatározott feladatkörében eljárva a következőket rendeli el:

 **A rendelet hatálya**

1. **§**

(1) A rendelet hatálya a szociális igazgatásról és szociális ellátásokról szóló 1993. évi III. törvény (*továbbiakban*: Sztv.) alapján kiterjed:

a) az önkormányzat illetékességi területén lakóhellyel rendelkező magyar állampolgárokra;

b) a település közigazgatási területén élő bevándorolt személyekre;

c) a település közigazgatási területén élő letelepedett személyekre;

d) a magyar hatóságok által menekültként vagy oltalmazottként elismert, a település közigazgatási területén élő személyekre;

e) arra a hajléktalan személyre, aki az ellátás igénybevételekor úgy nyilatkozott, hogy tartózkodási helye a település közigazgatási területén van.

(2) Az önkormányzat hatáskörére és illetékességére tekintet nélkül köteles az arra rászorulónak – ide értve az Sztv. 3. § (2) bekezdésében foglalt személyeket is – rendkívüli települési támogatást, étkezést, illetve szállást biztosítani, ha ennek hiánya az arra rászoruló személy életét, testi épségét veszélyezteti.

**Hatásköri és általános eljárási rendelkezések**

**2. §**

(1) Az e rendeletben szabályozott valamennyi szociális ellátásra érvényes értelmező rendelkezéseket és az általános eljárási szabályokat, az Sztv. 4–16. §-a határozza meg.

(2) Az adott ellátásnál alkalmazandó sajátos eljárási szabályok, az adott ellátáshoz kapcsolódva kerülnek meghatározásra.

(3) Az e rendeletben szabályozott települési támogatás iránti kérelmet, az Átányi Közös Önkormányzati Hivatalnál (*továbbiakban*: Hivatal) lehet előterjeszteni, a rendelet 1. melléklete szerinti nyomtatványon.

A kérelmezőnek a kérelemben, illetve az annak mellékleteként benyújtott dokumentumokban feltüntetett jövedelem-adatokat az Sztv. 10. §-ában meghatározottak szerint kell igazolnia.

(4) Amennyiben a szociális ellátást kérő az általa kérelmezett ellátás helyett más ellátásra lenne jogosult, erre a tényre a figyelmét fel kell hívni, illetőleg amennyiben a benyújtott iratok alapján annak feltételei fennállnak, az ellátást részére hivatalból meg kell állapítani.

(5) Nincs szükség igazolásra azon adatok tekintetében, melyek a Hivatal nyilvántartásaiban fellelhetőek.

(6)[[1]](#footnote-1) Az önkormányzat által nyújtott települési lakhatási támogatás megállapításának a feltétele, hogy a kérelmező és családja lakókörnyezete rendezett legyen, melyről környezettanulmány készítése során győződik meg a Hivatal.

A lakókörnyezet rendezettsége magába foglalja az alábbiakat:

a) a kérelmező által életvitelszerűen lakott lakás és udvar valamint kert legalább heti egy alkalommal történő takarítása, gyomtalanítása, hulladék begyűjtése, legalább egy darab szeméttároló edény elhelyezése és rendeltetésszerű használata,

b) az ingatlana előtti járdaszakasz, járda hiányában három méter széles területsáv, vagy ha a járda mellett zöldsáv is van, az úttestig terjedő teljes terület tisztán tartása, télen csúszásmentesítése.

**3. §**

(1)[[2]](#footnote-2) A döntésre jogosult szerv, a döntését a benyújtott kérelem illetve annak mellékletei alapján köteles meghozni. A rendkívüli települési támogatás iránti kérelmet azonnal, legkésőbb a kérelem benyújtásától számított 8 napon belül, a többi ellátás iránti kérelmet pedig 21 napon belül kell elbírálni.

(2)[[3]](#footnote-3) A pénzbeli kifizetést elrendelő határozat rendelkezése alapján, a kifizetést az Önkormányzat házipénztárából vagy folyószámlára utalással kell teljesíti, a kérelmező kérelmének megfelelően.

(3) A természetbeni ellátásokat a Hivatal – a megállapító határozat rendelkezése szerint – élelmiszer vásárlási utalvány átadásával, számla kiegyenlítésével; az ellátást, szolgáltatást nyújtó részére utalással; vagy harmadik személy részére utólagos elszámolással, a házipénztárból történő kifizetéssel teljesíti.

(4) A megállapított rendszeres települési támogatások kifizetése havonta utólag, minden hónap 5. napjáig történik, a rendkívüli települési támogatást a határozat meghozatalától számított 3 napon belül kell kifizetni.

(5)[[4]](#footnote-4) Elutasított kérelem esetén, ugyanazon személy, ugyanazon ügyben - változatlan feltételek hiányában - 3 hónapon belül nem nyújthat be ismét kérelmet az önkormányzathoz.

**4. §**

1. Átány Község Képviselő-testülete, az alábbi települési támogatási formákat (*továbbiakban*: települési támogatások) biztosítja:
2. rendkívüli települési támogatás,
3. lakhatási támogatás,
4. gyógyszertámogatás,
5. ápolási támogatás,
6. tanévkezdési támogatás,
7. temetési támogatás,
8. [[5]](#footnote-5)hulladékgazdálkodási közszolgáltatási díjhoz nyújtott települési támogatás
9. [[6]](#footnote-6)szociális célú tüzelőanyag támogatás
10. Az (1) bekezdésben szereplő települési támogatás igénybevételének feltételei:
11. a kérelmező Átány településen állandó bejelentett lakóhellyel (továbbiakban: lakóhely) rendelkezzen,
12. a kérelmező életvitelszerűen is a lakóhelyén tartózkodjon,
13. a kérelmező tartsa be a társadalmi együttélés általános szabályait, tegyen eleget a jogszabályok által előírt kötelezettségeinek,
14. a kérelmező ellen ne legyen szabálysértési vagy büntetőeljárás folyamatban.

**5. §[[7]](#footnote-7),[[8]](#footnote-8)**

E rendeletben meghatározott települési támogatás iránti kérelmek elbírálása, átruházott hatáskörben, a polgármester hatáskörébe tartozik.

**Települési támogatások**

**Rendkívüli települési támogatás**

**6. §**

1. Rendkívüli települési támogatásban részesíthető, az a létfenntartást veszélyeztető rendkívüli élethelyzetbe került kérelmező, aki:
2. nem rendelkezik jövedelemmel,
3. tartósan beteg, hosszabb időtartamú kórházi kezelés
4. nem várt terhessége van,
5. válsághelyzetben lévő anya,
6. elemi kár baleset, természeti katasztrófa elszenvedője,
7. megélhetése nem biztosított.
8. A rendkívüli települési támogatás megállapításához az alábbi feltételeknek kell megfelelnie a kérelmezőnek:
	1. családjában az egy főre jutó jövedelem az öregségi nyugdíj mindenkori legkisebb összegének 200 %-át,
	2. egyedülálló személy esetén jövedelme az öregségi nyugdíj mindenkori legkisebb összegének legfeljebb 300 %-át,
	3. természeti katasztrófa vagy baleset esetén az öregségi nyugdíj mindenkori legkisebb összegének legfeljebb 350 %-át

nem haladhatja meg.

(3) A támogatás pénzbeli és természetbeni (pl. étkezési utalvány, élelmiszercsomag stb.), formában is nyújtható.

(4) A rendkívüli települési támogatásban a kérelmező vagy családja évente legfeljebb egy alkalommal részesíthető.

(5) Rendkívüli települési támogatás kamatmentes kölcsön formájában is adható, ha a visszafizetés a későbbiekben biztosított. Ebben az esetben a kérelmező köteles a kölcsönt 6 havi egyenlő részletben kell visszafizetni az önkormányzat részére.

(6) A rendkívüli települési támogatás mértéke legfeljebb 20.000 Ft/alkalom.

(7) A rendkívüli települési támogatás nyújtható havi rendszerességgel is, a támogatás mértéke ebben az esetben az öregségi nyugdíjminimum mindenkori legkisebb összegének 100 %-a/fő/hó.

(8) A kérelemhez mellékelni kell az igénylés feltételeit alátámasztó, igazoló dokumentumokat.

**Lakhatási támogatás**

**7. §**

(1) Az önkormányzat lakhatási támogatást nyújt, a szociálisan rászorult személyeknek, családoknak, az általuk lakott lakás vagy nem lakás céljára szolgáló helyiség fenntartásával kapcsolatos rendszeres kiadásaik viseléséhez, az e rendeletben meghatározott feltételek fennállása esetén.

(2) A támogatásra jogosult az a személy, akinek a háztartásában az egy főre jutó havi jövedelem nem haladja meg az öregségi nyugdíj mindenkori legkisebb összegének 250 %-át.

(3) A lakhatási támogatást a kérelem beérkezését követő hónap első napjától egy év időtartamra kell megállapítani.

(4) A támogatás ugyanazon lakásra csak egy jogosultnak állapítható meg, függetlenül a lakásban élő személyek és háztartások számától. E rendelkezés alkalmazásában külön lakásnak kell tekinteni a társbérletet, az albérletet és a jogerős bírói határozattal megosztott lakás lakrészeit.

(5) A támogatás pénzbeli és természetbeni formában is nyújtható a kérelmező részére.

 (6) A pénzbeli támogatás a kérelmező illetve a családja lakhatási költségeihez való pénzbeli hozzájárulás. Lakhatás költsége elsősorban a rezsiköltség (víz, gáz, villany, szemétszállítás stb.).

(7) A természetbeni támogatás feltétele:

A kérelmező köteles előrefizetős mérőórát felszereltetni, melyet az önkormányzat a megállapított lakhatási támogatás mértékéig havonta feltölt, ellenkező esetben az önkormányzat közvetlenül a szolgáltató részére folyósítja a támogatás összegét.

(8) [[9]](#footnote-9)A támogatást csak az általa lakott ingatlan tulajdonosa, haszonélvezője, valamint özvegyi joggal rendelkező személy veheti igénybe.

(9) A kérelmet az 1. melléklet szerinti formanyomtatványon lehet benyújtani a Hivatalhoz, melyhez mellékelni kell, a kérelmező és a vele egy háztartásban élő közeli hozzátartozók – a kérelem benyújtását megelőző hónap - jövedelemigazolását.

(10) A kérelmező részére, az Sztv. alapján a 2015. március 1-e előtt egy év időtartamra megállapított lakásfenntartási támogatás leteltéig, lakhatási támogatás nem állapítható meg.

(11) A lakhatási támogatás összege:5.000.- Ft/hó.

**Gyógyszertámogatás**

**8. §**

(1) Az egészségi állapot megőrzése és helyreállítása érdekében, rendszeres gyógyszertámogatás állapítható meg annak, akinek gyógyszerköltsége illetve gyógyászati segédeszköz költsége – a rendszeres havi kiadásokat is figyelembe véve – létfenntartását veszélyezteti, és

* 1. akinek családjában az egy főre jutó jövedelem legfeljebb az öregségi nyugdíj mindenkori legkisebb összegének 250%-a vagy,
	2. egyedülálló személy esetén jövedelme az öregségi nyugdíj mindenkori legkisebb összegének legfeljebb 300%-a.

(2) Az (1) bekezdésben meghatározott támogatás mértéke a kérelmező havi gyógyszerköltségének 25%-a, legfeljebb 3.000.- Ft.

 (3) A gyógyszertámogatás megállapítása iránti kérelemhez, csatolni kell a jövedelemigazoláson kívül, háziorvosi vagy szakorvosi igazolást, valamint a gyógyszertár igazolását, az orvosi igazoláson szereplő gyógyszerek illetve gyógyászati segédeszközök költségéről.

(4) Gyógyszertámogatásra nem jogosult a közgyógyellátási igazolvánnyal rendelkező kérelmező.

(5) A gyógyszertámogatás a kérelem benyújtását követő hónap első napjától számított egy év időtartamra állapítható meg.

**Ápolási támogatás**

**9. §**

1. Ápolási támogatásban részesíthető az a személy, aki 18. életévét betöltött, tartósan beteg (3 hónapot meghaladóan ápolásra, gondozásra szoruló személy) hozzátartozója ápolását, gondozását végzi, feltéve, hogy:
	1. a beteg gondozása, ápolása más módon nem oldható meg,
	2. a beteg állapota miatt a gondozó keresőtevékenységet nem folytathat, és
	3. a kérelmező családjában az egy főre számított jövedelem az öregségi nyugdíj legkisebb összegének 200%-át, egyedülálló esetén annak 250%-át nem haladja meg.

(3) Amennyiben a 18. életévét betöltött, tartósan beteg személynek nincs olyan – az önkormányzat illetékességi területén lakóhellyel rendelkező – hozzátartozója, aki a gondozást elláthatná, az ápolási támogatás az önkormányzat illetékességi területén tartózkodási hellyel rendelkező személy részére is megállapítható.

(4) [[10]](#footnote-10) a) A jövedelemmel nem rendelkező jogosult esetén a települési ápolási támogatás havi összege az öregségi nyugdíj mindenkori legkisebb összegével azonos összeg .

b) A jövedelemmel rendelkező jogosult esetén a fenti összegnek és a jogosult részére folyósított más rendszeres pénzellátás havi összegének a különbözete. Ha a különbözet az ezer forintot nem éri el, a jogosult részére ezer forint összegű települési ápolási támogatást kell megállapítani.
(5) Az ápolási kötelezettség teljesítését az önkormányzat, a házi szociális gondozó útján rendszeresen ellenőrzi.

(6) Nem jogosult ápolási támogatásra illetve az arra való jogosultságot meg kell szüntetni:

a) az ápolt személy két hetet meghaladóan fekvőbeteg-gyógyintézeti, valamint nappali ellátást nyújtó vagy bentlakásos szociális intézményi ellátásban, óvodai elhelyezésben vagy gyermekvédelmi szakellátást nyújtó bentlakásos intézményi elhelyezésben részesül, illetve köznevelési intézmény tanulója vagy felsőoktatási intézmény nappali képzésben részt vevő hallgatója, kivéve, ha

aa) a köznevelési intézményben eltöltött idő a nemzeti köznevelésről szóló törvényben a köznevelési intézményben való kötelező tartózkodásra meghatározott időtartamot nem haladja meg,

ab) az óvoda vagy a nappali ellátást nyújtó szociális intézmény igénybevételének, illetve a felsőoktatási intézmény látogatási kötelezettségének időtartama átlagosan a napi 5 órát nem haladja meg,

ac) a köznevelési, illetve a felsőoktatási intézmény látogatása, vagy a nappali ellátást nyújtó szociális intézmény igénybevétele csak az ápolást végző személy rendszeres közreműködésével valósítható meg,

b) rendszeres pénzellátásban részesül,

c) szakiskola, középiskola nappali rendszerű képzésének tanulója, illetve felsőoktatási intézmény nappali képzésben részt vevő hallgatója,

d) keresőtevékenységet folytat és munkaideje - az otthontörténő munkavégzés kivételével - a napi 4 órát meghaladja,

e) az ápolt személy állapota az állandó ápolást már nem teszi szükségessé,

f) az ápolást végző személy a kötelezettségét nem teljesíti,

g) az ápolt személy meghal,

h) az ápolást végző vagy az ápolt személy tartózkodási joga megszűnt vagy tartózkodási jogának gyakorlásával felhagyott.

 (7) Az ápolási kötelezettség nem teljesítésének minősül,

*a)* ha az ápoló az ápoltat rendszeresen napi 4 órát meghaladóan magára hagyja,

*b)* ha az ápoló az ápolt egészségügyi állapotának megfelelő gondozási cselekményeket nem, vagy nagymértékben hiányosan végzi el,

*c)* ha az ápoló az ápoltat bántalmazza,

*d)* ha az ápoló az ápolt étkeztetését, vagy a lakás rendben tartását, a mosási, tisztálkodási feladatokat ismételten elhanyagolja.

(8) Az ápoló kötelezettségeinek teljesítése ellenőrzésében, a házi szociális gondozó, az alábbiak szerint közreműködik:

* 1. a házi szociális gondozó havonta előre meg nem határozott időpontban megjelenik az ápolt lakásán, és elbeszélget az ápolttal,
	2. az ellenőrzés alkalmával, környezettanulmányt készít, az önkormányzat számára a tapasztaltakról.

(9) Az ápolt személy halála esetén, az ápolási támogatás folyósítását, a halál időpontját követő második hónap utolsó napjával kell megszüntetni.

 (10) A kérelmet az 1. melléklet szerinti formanyomtatványon lehet benyújtani, melyhez csatolni kell a háziorvos igazolását, melyből megállapítható, hogy az ápolt személy tartósan beteg és állandó ápolásra, gondozásra szorul, mely ápolási kötelezettség teljesítésére az ápoló alkalmas.

(11)[[11]](#footnote-11) A települési ápolási támogatást a kérelem benyújtása hónapjának 1. napjával kell megállapítani, 1 év időtartamra.

**Tanévkezdési támogatás**

**10. §**

1. A támogatásra az az Átány településen, állandó lakóhellyel rendelkező törvényes képviselő jogosult, akinek gyermeke,
a) nem jogosult rendszeres gyermekvédelmi kedvezményre, vagy
b) nem részesül Bursa Hungarica Felsőoktatási Ösztöndíjban.
2. [[12]](#footnote-12)A támogatás összege 25.000-Ft/gyermek/év
3. A kérelemhez mellékelni kell a gyermek iskolalátogatási igazolását, vagy óvodás gyermek esetében, az óvodavezető által kiállított igazolását, mellyel bizonyítottnak tekinthető, hogy a gyermek az adott intézménybe jár.
4. A tanévkezdési támogatás iránti kérelmet, a tanév és nevelési év első hónapjáig utolsó napjáig lehet benyújtani.

**Temetési támogatás**

**12. §**

1. Temetési támogatás állapítható meg annak a kérelmezőnek, aki az elhunyt személy eltemettetéséről gondoskodott, és annak tényét, saját nevére szóló számlával igazolja.
2. [[13]](#footnote-13)Az elhunyt személy eltemettetésének költségeihez való hozzájárulásként megállapított temetési támogatás összege: 30.000-Ft.
3. A kérelem elbírálásához mellékelni kell, az elhunyt személy halotti anyakönyvi kivonatának a másolatát és a temetés költségéről szóló számla másolatát.
4. [[14]](#footnote-14)Nem jogosult települési temetési támogatásra, az a kérelmező, akinek közeli hozzátartozója eltemettetéséről az önkormányzat ún. köztemetés útján gondoskodott.

**Hulladékgazdálkodási közszolgáltatási díjhoz nyújtott települési támogatás**

**12/A. §[[15]](#footnote-15)**

(1) Az önkormányzat a hulladékgazdálkodási közszolgáltatási díj (továbbiakban: szemétszállítási díj) megfizetéséhez települési támogatást nyújt:

a) azon kizárólag egyszemélyes háztartásokban, egyedül élő személyeknek, akinek a havi jövedelme, a mindenkori kötelező legkisebb munkabér (minimálbér) 150%-át nem haladja meg,

b) azon családoknak, ahol a 70. életévét betöltött személy él és a családban az 1 főre jutó jövedelem, a mindenkori kötelező legkisebb munkabér (minimálbér) 250%-át nem haladja meg.

(2) A támogatás összege:

a) az (1) bekezdés a) pontja hatálya alá tartozó személy esetén 7.500.- Ft/év,

b) az (1) bekezdés b) pontja hatálya alá tartozó család esetén 15.000.- Ft/év.

(3) A támogatást évente egy alkalommal lehet igénybe venni.

(4) A támogatás megállapítása során, a kérelem benyújtásának napján, a személyi adat-és lakcímnyilvántartás adatai az irányadók.

**12/B. §.[[16]](#footnote-16)**

(1) Átány Községi Önkormányzat Képviselő-testülete, vissza nem térítendő, természetbeni támogatásként, szenet (továbbiakban: szén) biztosít, annak a személynek,
aki a szociális igazgatásról és szociális ellátásokról szóló törvény szerinti
a) aktív korúak ellátására,

aa) időskorúak járadékára,

ab) települési támogatásra, ezen belül különösen lakhatási támogatásra jogosult,

b) a gyermekek védelméről és a gyámügyi igazgatásról szóló törvényben szabályozott halmozottan hátrányos helyzetű gyermeket nevelő család.

(2) A fentieken túl szén biztosítható annak a személynek:

a) akinek 1 főre jutó havi jövedelme az öregségi nyugdíj legkisebb összegének 350 %-át nem haladja meg,

b) egyedülálló esetén a havi jövedelme az öregségi nyugdíj mindenkori legkisebb összegének 400 %-át nem haladja meg.

(3) A széntámogatás ugyanazon helyrajzi számon lévő lakott ingatlanra csak egy jogosultnak állapítható meg, függetlenül a lakásban élő személyek és háztartások számától.

(4) A jogosultság megállapításánál előnyben kell részesíteni az (1) bekezdésben meghatározott személyeket.

(5) Nem jogosult szociális célú széntámogatásra- függetlenül az (1) bekezdésben meghatározott feltételek fennállása esetén, az a személy, család:

a) akinek lakóingatlana szénnel nem fűthető,

b) üresen álló nem lakott ingatlanra, amelyben életvitelszerűen nem élnek.

(6) A kérelmet 2016. december 15. napjáig lehet az Átányi Közös Önkormányzati Hivatalnál benyújtani. A határidő elmulasztása jogvesztő.

(7)[[17]](#footnote-17) Egy személynek vagy családnak adható szén mennyisége legalább 1 q, legfeljebb 8 q lehet.

(8) A szén átvételét a jogosult a rendelet 2. mellékletét képező átvételi elismervény aláírásával igazolja.

(9)[[18]](#footnote-18)A rendelet 4.§ (2) bekezdésében meghatározott feltételeket a szociális széntámogatás megállapításakor nem kell alkalmazni.

**13. §**

(1) Az e rendeletben meghatározott feltételek hiányában vagy e rendelet megsértésével nyújtott települési támogatást meg kell szüntetni. Megtérítésére, visszafizetésére az Sztv. 17. § (1)- (3) bekezdéseit kell alkalmazni.

(2)Az Sztv. 17. § (5) bekezdésében foglalt méltányosság alkalmazásánál, az e rendelet 6. § (2) bekezdésében foglaltakat kell figyelembe venni.

(3) A rendeletben nem szabályozott kérdésekben az Sztv., valamint a végrehajtására kiadott kormányrendeletek és más felsőbb szintű jogszabályok rendelkezéseit kell alkalmazni.

 **Köztemetés**

**13/A. §.[[19]](#footnote-19)**

(1)    A köztemetés költségét, nem lehet a helyben szokásos legolcsóbb temetési költségnél magasabb összegben megállapítani.
(2)[[20]](#footnote-20),[[21]](#footnote-21)    A köztemetés elrendeléséről, a polgármester, átruházott hatáskörben gondoskodik.

**Záró rendelkezések**

**13. §**

(1) E rendelet 2015. március 1. napján lép hatályba, rendelkezéseit a hatályba lépése után indult ügyekben kell alkalmazni.

(2) E rendelet hatályba lépésével egyidejűleg, hatályát veszti a szociális ellátásokról szóló 8/2011. (IV.6.) önkormányzati rendelet.

Átány, 2015. február 27.

 **Gönczi Mihály Dányiné Szórád Ibolya**

 polgármester jegyző

**Záradék:**

Kihirdetve: 2015. február 27.

Dányiné Szórád Ibolya

 jegyző

**1. melléklet a 3/2015.(II.27.) önkormányzati rendelethez**

 **KÉRELEM**

**települési támogatás megállapítása iránt**

**I. 1. A kérelmező személyes adatai**

Neve: ............................................................................................................................................

Születési neve: .............................................................................................................................

Anyja neve: .................................................................................................................................

Születési hely, év, hó, nap: .........................................................................................................

Lakóhely: ....................................................................................................................................

Tartózkodási hely: ......................................................................................................................

TAJ száma: ……………………………………………………………………………………

**I.2. A kérelmezővel közös háztartásban élők száma:.......fő**

A kérelmezővel közös háztartásban élők személyi adatai:

|  |  |  |  |  |
| --- | --- | --- | --- | --- |
| név/születési név | születési hely év, hó, nap | anyja neve | rokonsági fok | TAJ szám |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

**II. A kért települési támogatás megnevezése:**

*(Kérjük, aláhúzással vagy bekarikázással jelölje a megállapítani kívánt ellátást!)*

a) rendkívüli települési támogatás,

b) lakhatási támogatás,

c) gyógyszertámogatás,

d) ápolási támogatás

e) tanévkezdési támogatás,

f) temetési támogatás,

g) szemétszállítási díjfizetéshez kapcsolódó települési támogatás,

h) szociális célú tüzelőanyag támogatás.

**III. Alulírott kérelmező a részemre megállapított települési támogatást:**a) az alábbi folyószámlára való utalással ………………………………………………………, vagy
b) az önkormányzat pénztárából
kérem kifizetni.
*(A megfelelő szövegrészt kérjük aláhúzással és/vagy kitöltéssel jelezze!)*

**IV. Jövedelmi adatok**

|  |  |  |
| --- | --- | --- |
| **jövedelem típusa** | **kérelmező**  | **közös háztartásban élő személyek** |
| **munkaviszonyból, foglalkoztatási jogviszonyból származó** |  |  |  |  |  |  |
| **társas és egyéni vállalkozásból, őstermelői, illetve szellemi és más önálló tevékenységből származó** |  |  |  |  |  |  |
| **alkalmi munkavégzésből származó** |  |  |  |  |  |  |
| **táppénz, gyed, gyes, gyet, családi pótlék** |  |  |  |  |  |  |
| **nyugellátás és egyéb nyugdíjszerű rendszeres szociális ellátások** |  |  |  |  |  |  |
| **önkormányzat és kormányhivatal által folyósított ellátások**  |  |  |  |  |  |  |
| **egyéb** |  |  |  |  |  |  |
| **Összesen:** |  |  |  |  |  |  |

A családban az egy főre jutó jövedelem havi összege: ……………………………………Ft/fő
*(Az ügyintéző tölti ki!)*

**V. Rendkívüli települési támogatás esetén, az a rendkívüli élethelyzet, amelyre tekintettel, a támogatást kéri:**.......................................................................................................................................................

.......................................................................................................................................................

.......................................................................................................................................................

.......................................................................................................................................................

....................................................................................................................................................... *(Kérjük, kérelméhez csatolja a létfenntartást veszélyeztető állapot igazolására alkalmas iratot!)*

**VI. Ápolási támogatás:**

Az ápolt személy személyes adatai:

Neve: ............................................................................................................................................

Születési neve: .............................................................................................................................

Anyja neve: .................................................................................................................................

Születési hely, év, hó, nap: .........................................................................................................

Lakóhely: ....................................................................................................................................

Tartózkodási hely: ......................................................................................................................

TAJ száma: …………………………………………………………………………………….

**VII. Tanévkezdési támogatás:**

A gyermek (ek) személyes adatai:

|  |  |  |  |  |  |
| --- | --- | --- | --- | --- | --- |
| A gyermek neve | Születési hely, idő | Anyja neve | Lakóhely | TAJ száma | Nevelési/oktatási intézmény neve |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

Alulírott kérelmező nyilatkozom, hogy a fenti gyermeke(i)m után rendszeres gyermekvédelmi kedvezményben és Bursa Hungarica felsőoktatási Ösztöndíjban nem részesülök.

**VIII. Temetési támogatás:**

Az elhunyt személyes adatai:

Neve: ............................................................................................................................................

Születési neve:.............................................................................................................................

Anyja neve:.................................................................................................................................

Születési hely, év, hó, nap:.........................................................................................................

Lakóhely:....................................................................................................................................

A haláleset helye, ideje:...............................................................................................................

Az elhunyt TAJ száma: …………………………………………………………………………

**IX. Szemétszállítási díjfizetéshez kapcsolódó települési támogatás:**

A kérelmező személy személyes adatai:

Neve: ............................................................................................................................................

Születési neve: .............................................................................................................................

Anyja neve: .................................................................................................................................

Születési hely, év, hó, nap: .........................................................................................................

Lakóhely: ....................................................................................................................................

Tartózkodási hely: ......................................................................................................................

TAJ száma: …………………………………………………………………………………….

A támogatás jogcíme:

a) egyszemélyes háztartásban élő személy, vagy

b) a családban élő 70 éven felüli személy.

Alulírott kérelmező, tudomásul veszem, hogy a kérelemben közölt jövedelmi adatok valódiságát, a szociális igazgatásról és szociális ellátásokról szóló 1993. évi III. törvény 10. § (7) bekezdése alapján a szociális hatáskört gyakorló szerv – a Nemzeti Adó- és Vámhivatal hatáskörrel és illetékességgel rendelkező adóigazgatósága útján – ellenőrizheti.
Hozzájárulok a kérelemben szereplő adatoknak a szociális igazgatási eljárás során történő felhasználásához.
Az eljárás megindításáról írásbeli értesítést nem kérek.
Alulírott kérelmező kijelentem, hogy a közölt adatok a valóságnak megfelelnek.
Tudomásul veszem, hogy a jogosulatlanul és rosszhiszeműen felvett ellátást jogszabályban meghatározott módon vissza kell térítenem.

**X. Szociális célú tüzelőanyag támogatás:**Kérelmező a lakásban milyen jogcímen tartózkodik:

a./ tulajdonos, b./ bérlő, c./ családtag, d./ egyéb
*A megfelelő rész aláhúzandó!)*

Nyilatkozom, hogy széntüzelésre alkalmas fűtőberendezéssel:

rendelkezem / nem rendelkezem
*(A megfelelő rész aláhúzandó!)*

Büntetőjogi felelősségem tudatában kijelentem, hogy a kérelemben közölt adatok a valóságnak megfelelnek.

Hozzájárulok, hogy a kérelemben közölt jövedelmi adatok valódiságát a kérelem elbírálására jogosult szerv ellenőrizheti.

Hozzájárulok a kérelemben szereplő adatok szociális igazgatási eljárás során történő felhasználásához.

Hozzájárulok, hogy a szén tüzelésére alkalmas fűtőberendezésemet a kérelem elbírálására jogosult szerv ellenőrizheti.

Átány, 201.........................hó….....nap.

 ....................................................................

kérelmező

**2. melléklet 3/2015.(II.27.) önkormányzati rendelethez**

**Átvételi elismervény**

…………………………………………(név) Átány, ……………………….…………út ……. szám alatti lakos, aláírásommal elismerem, hogy a mai napon, Átány Községi Önkormányzat Képviselő-testületének, a szociális gondoskodás helyi szabályairól szóló 1/2015.(II.27.) önkormányzati rendelete alapján, megállapított természetbeni juttatásként, …. q mennyiségű szenet, hiánytalanul

**átvettem.**

Átány, 2016.………………………..

…………………………………….. ……………………………………….

 átadó átvevő

1. Módosította: a 7/2016.(VIII.29.) 1.§. Hatályos: 2016. szeptember 1. [↑](#footnote-ref-1)
2. Módosította: 7/2016.(VIII.29.) 2.§. (1) bekezdése, hatályos: 2016. szeptember 1. [↑](#footnote-ref-2)
3. Módosította: 7/2016.(VIII.29.) 2.§. (2) bekezdése, hatályos: 2016. szeptember 1. [↑](#footnote-ref-3)
4. Kiegészítette: 12/2015.(V.5.) 1. §. Hatályos: 2015. május 6. [↑](#footnote-ref-4)
5. Megállapította: 7/2016.(VIII.29.) 2.§. (3) bekezdése, hatályos: 2016. szeptember 1. [↑](#footnote-ref-5)
6. Megállapította: 15/2016.(XI.30.) 1.§. hatályos: 2016. decmber1-2017. március 31. [↑](#footnote-ref-6)
7. Módosította: 1/2017.(I.16.) 1.§, Hatályos: 2017. január 17. [↑](#footnote-ref-7)
8. Módosította: 3/2017.(II.10.) 1.§, hatályos: 2017. február 11. [↑](#footnote-ref-8)
9. Módosította: 12/2015.(V.5.) 2. §, hatályos: 2015. május 6. [↑](#footnote-ref-9)
10. Módosította: 7/2016.(VIII.29.) 3.§ (1) bekezdése, hatályos: 2016. szeptember 1. A rendelet hatályba lépésének napján, települési ápolási támogatásban részesülő személy részére folyósított települési ápolási támogatási összeget, a 2016. szeptember havi ellátás kifizetésekor kell először alkalmazni. [↑](#footnote-ref-10)
11. Megállapította: 6/2015.(III.30.) 1. §. Hatályos: 2015. április 1. [↑](#footnote-ref-11)
12. Módosította: 7/2016.(VIII.29.) 3.§, hatályos: 2016. szeptember 1. A települési támogatások emelt összegeit, a folyamatban levő ügyekben is alkalmazni kell. [↑](#footnote-ref-12)
13. Módosította: 7/2016.(VIII.29.) 3.§ (3) bekezdése, hatályos: 2016. szeptember 1. [↑](#footnote-ref-13)
14. Megállapította: 6/2015.(III.30.) 2. §., hatályos: 2015. április 1. [↑](#footnote-ref-14)
15. Megállapította: 7/2016. (VIII.29.) 4. §., hatályos: 2016. szeptember 1. [↑](#footnote-ref-15)
16. Beiktatta: 1562016.(XI.30.)2.§. Hatályos: 2016. december 1- 2017. március 31. [↑](#footnote-ref-16)
17. Módosította a 18/2016. (XII.21.) 1.§ Hatályos: 2016. december 22. [↑](#footnote-ref-17)
18. Megállapította a 18/2016.(XII.21.) 2.§ Hatályos: 2016. december 22. [↑](#footnote-ref-18)
19. Megállapította: 6/2015. (III.30.) 3.§., hatályos: 2015. április 1. [↑](#footnote-ref-19)
20. Módosította: 1/2017.(I.16.) 2. §, hatályos: 2017. január 17 [↑](#footnote-ref-20)
21. Módosította: 3/2017.(II.10.) 2.§, hatályos: 2017. február 11. [↑](#footnote-ref-21)